projecte-aina/catalan_government_crawling huggingface dataset:
Els medicaments tenen en l'actualitat un paper fonamental en l'assistència sanitària, especialment en el camp de l'oncologia.
La provisió d'assistència de qualitat als malalts oncològics i la presa de decisions en vers els medicaments està actualment sotmès a una sèrie de factors com el recent desenvolupament de fàrmacs nous i noves dianes terapèutiques, l'increment en la utilització de fàrmacs, literatura contradictòria en els seus resultats, increment de la factura per medicaments i increment de les expectatives dels malalts.
En aquest escenari, dins dels processos estratègics de l'ICO, s'estableix la definició i impuls d'una política del medicament basada en l'ús racional.
L'execució d'aquesta política es realitza a través de:
Dins de l'elaboració de directrius en base a criteris d'evidència i eficiència, s'inclou el procés de selecció de medicaments, com a pas previ al desenvolupament de protocols i guies clíniques.
Segons la OMS la selecció de medicaments és un procés continu, multidisciplinar i participatiu que s'ha de desenvolupar basat en eficàcia, seguretat, qualitat i costos dels medicaments, amb la finalitat d'assegurar l'ús racional dels medicaments.
La selecció de medicaments és necessària tant per la imperativa necessitat d'assegurar l'accés dels malalts al medicament en condicions adients de qualitat i seguretat com per l'objectiu d'implementar una estratègia global d'utilització de medicaments a la institució.
Els atributs fonamentals del procés de selecció de medicaments han de ser:
La Comissió Farmacoterapèutica (CFT) és l'òrgan tècnic de l'equip assistencial de l'Hospital, assessor de la Direcció de l'ICO en tots els aspectes relacionats amb la utilització de medicaments.
L'Observatori Qualy és el Programa de l'Institut Català d'Oncologia per a la promoció de la qualitat en l'atenció pal·liativa.
Ha estat designat com a Centre Col·laborador de l'OMS per a Programes Públics de Cures Pal·liatives.
Som un centre de coneixement en programes públics d'atenció pal·liativa.
Som un centre assessor per a organitzacions sanitàries i/o socials, tant a nivell regional, nacional com internacional.
Dissenyem, implementem i avaluem programes realitzant avaluació i millora de la qualitat, recerca, docència i atenció als aspectes psicosocials.
Els registres de càncer recopilen sistemàticament tots els casos nous de càncer.
Els registres poden ser hospitalaris, que registren els casos que es diagnostiquen o es tracten a un hospital concret, o poblacionals, que registren els casos que es diagnostiquen entre la població resident d'una àrea geogràfica determinada i en un període de temps determinat.
Els registres hospitalaris són una eina per avaluar resultats i qualitat dels hospitals, mentre que els registres poblacionals poden fer el càlcul de la incidència de la malaltia i monitoritzar-ne l'evolució.
En aquests moments Catalunya disposa de dos registres poblacionals, un a Tarragona i altre a Girona, gestionat aquest últim per la Unitat d'Epidemiologia i Registre de Càncer de Girona (UERCG).
L'ICO disposa de registres hospitalaris als tres dels seus centres corporatius: ICO l'Hospitalet, ICO Badalona i ICO Girona, en aliança amb els respectius centres de l'ICS.
Resultats dels registres de tumors hospitalaris de l'Institut Català d'Oncologia en aliança amb l'Institut Català de la Salut.
Dades de freqüència i supervivència dels registres de l'ICO l'Hospitalet - Hospital Universitari de Bellvitge (2013), l'ICO Girona - Hospital Universitari Dr.
Josep Trueta (2003-2017) i l'ICO Badalona – Hospital Universitari Germans Trias i Pujol (2013) amb seguiment fins a 2017.
La Unitat d'Epidemiologia i Registre de Càncer de Girona recull informació i analitza epidemiològicament la distribució del càncer a les comarques de Girona, des de l'any 1994, el que ens permet conèixer quin es el nombre i tipus de tumor que més impacten a la nostra població, quins resultants estem obtenint en termes de curació i supervivència i quina es l'evolució d'aquests indicadors en els anys consecutius.
La UERCG dóna dades d'una forma estandarditzada, calculant les taxes d'incidència i supervivència del càncer a la nostra població.
Actualment es disposa de dades descriptives des de l'any 1994 fins el 2012.
El Registre de Càncer de Girona manté en tot moment les normes de confidencialitat exigides per la legislació actual i aplica els estàndards de qualitat recomanats internacionalment; publica les seves dades d'incidència al "Cancer Incidence in Five Continents" de la IACR y de supervivència a l' estudi europeu de supervivència Eurocare.
Amb l'objectiu de ampliar les dades i donar una visió global de l'impacta del càncer a la demarcació de Girona, des de l'any 2001 es publica CanGir, que és un recull dels indicadors d'incidència, mortalitat i supervivència del Càncer a les comarques gironines.
Cal remarcar que aquesta publicació no hagués estat possible si no fos per la col·laboració desinteressada de múltiples fonts d'informació que es troben dins i fora de Girona i que van subministrant amb fluïdesa les dades demanades pel Registre
En aquesta darrera edició es presenten les dades corresponents als anys 2010-2012, tant d'incidència com de mortalitat per càncer, a la província de Girona, així con l' evolució d'aquests indicadors des de 1994 i l'estimació de com seran fins l'any 2017.
També es presenten els resultats de supervivència a cinc anys dels pacients diagnosticats en el període 2000-2007.
L'ICO és un centre de referència en càncer amb experts de renom nacional i internacional.
Això, juntament amb la seva important aposta per la formació, fan que sigui un centre docent pioner i de prestigi en l'àmbit oncohematològic.
L'oferta formativa està distribuïda en diferents àrees de coneixement per respondre als interessos i les necessitats dels professionals i es desenvolupa sota diferents modalitats de formació i durada: des de tallers pràctics fins a màsters universitaris adaptats al nou espai europeu d'educació superior (EEES).
A més, també s'ofereix una oferta exclusivament virtual a través del programa e-oncologia.
La vocació de docència és compartir el coneixement, que generen i apliquen diàriament els nostres professionals, per augmentar la seva vàlua compartint-lo i difonent-lo amb els d'altres institucions.
ICO ofereix més de 30 activitats docents que engloben tots els aspectes relacionats amb l? oncologia, basades en l? experiència i la capacitació dels nostres professionals, i en la cooperació nacional i internacional.
Són sessions presencials, en línia o mixtes; agrupades en cursos, tallers individuals i en mòduls accessibles de màsters i de postgraus.
La metodologia dels cursos és participativa i innovadora, i es basa en l? experiència i en la resolució de casos.
L'ICO ofereix activitats docents que engloben tots els aspectes relacionats amb l'oncologia, basades en l'experiència i la capacitació dels professionals, i en la cooperació nacional i internacional.
Són sessions presencials, en línia o mixtes; agrupades en cursos, tallers individuals i en mòduls accessibles de màsters i de postgraus.
La metodologia dels cursos és participativa i innovadora, i es basa en l'experiència i en la resolució de casos.
L'ICO manté convenis de col·laboració amb diferents escoles de grau mitjà i superior en l'àmbit de la realització de les pràctiques formatives a la nostra institució.
Infermeria, auxiliar d'infermeria i tècnics són algunes de les especialitats en què s'ofereixen places en aquesta modalitat.
Per a més informació, poseu-vos en contacte amb Docència mitjançant el correu electrònic [EMAIL].
A la Unitat de Docència s'ofereix un programa d'estades formatives als centres ICO.
Estan planificades, dirigides i supervisades per diferents unitats i serveis, per tal que puguin respondre a les necessitats formatives dels diferents professionals que vénen a la nostra institució a formar-se.
A continuació s'adjunta la informació sobre la normativa de realització de les estades i la documentació necessària per poder cursar la petició.
Per accedir als cursos caldrà estar en possessió de la titulació oficial que es detalla en cada activitat i presentar la documentació que ho acrediti.
Hi ha un període de preinscripció que fimalitzarà 30 dies abans de l'inici del curs.
En els que s'indiqui, caldrà formalitzar la preinscripció mitjançant el pagament del 20% en el preu de la matrícula.
La sol·licitud de preinscripció s'ha de fer a través del web de l'ICO i no s'admetran preinscripcions per telèfon.
Per fer la preinscripció cal emplenar i enviar el formulari de preinscripció que trobareu a la fitxa de cada activitat.
En els màsters i postgraus se sol·licitarà una carta d'objectius i el currículum.
La selecció d'alumnes es farà d'acord amb el grau de compliment dels requisits sol·licitats.
La secretaria d'ICO Docència comunicarà per correu electrònic a cada alumne la resolució del seu cas.
Per formalitzar la matrícula caldrà enviar per correu postal o lliurar personalment a la Unitat de Docència la següent documentació:
Alumnes amb titulació espanyola o de països de la UE
Fotocòpia del document nacional d'identitat o el passaport
Alumnes amb titulació estrangera homologada
Document acreditatiu de l'homologació
Alumnes amb titulació estrangera no homologada
Sol·licitud perquè s'autoritzi la matriculació
Còpia autenticada (legalitzada i traduïda) del títol universitari o de les matèries cursades
Per transferència bancària a l'ICO: BBVA 0182-6035-48-0201509322, indicant-hi el nom de l'alumne i el curs.
Les despeses derivades de la transferència seran a càrrec de l'alumne.
Per poder assistir als cursos serà imprescindible lliurar tota la documentació juntament amb el comprovant del pagament bancari.
S'entendrà que les persones que no hagin formalitzat el pagament de tota la matrícula abans de l'inici del curs hi renuncien.
ICODocència es reserva el dret de variar alguna d'aquestes normes o dades si les característiques del curs ho requereixen.
L'ICO, com a centre d'excel·lència i de referència en la prevenció, el tractament, la recerca i la formació en càncer, elabora diferents documents, guies i protocols de pràctica clínica.
Actualment s'estan produint canvis importants en el món del tractament oncològic, amb la introducció de nous fàrmacs i de noves dianes terapèutiques.
El gran repte actual és l'avaluació d'aquestes noves estratègies terapèutiques i tecnològiques amb criteris d'eficiència, conjuntament amb un esforç continuat d'avaluació dels resultats.
Un dels objectius de l'ICO és oferir una atenció basada en l'evidència, mitjançant una eina fonamental, com ara les guies de pràctica clínica (GPC).
Aquestes guies ens ajuden a mantenir l'equitat terapèutica entre els pacients i constitueixen una eina fonamental per a la discussió terapèutica amb el malalt, amb la qual cosa es permet una presa de decisions compartida.
En el nostre àmbit les denominarem guies terapèutiques de l'ICO (ICOPraxis).
El punt de partida per al treball de les guies terapèutiques de l'ICO és, òbviament i de manera natural, les OncoGuies, a causa de la gran implicació dels professionals de l'ICO en el seu desenvolupament.
A partir d'elles es farà l'adaptació i concreció a la realitat de la nostra institució concentrant els esforços en la part dels tractaments, tant farmacològics com de radioteràpia.
Des de l'any 2017 i gràcies a la creació de la Xarxa Oncològica de Catalunya, que engloba dos hospitals de l'ICS (Hospital Vall d'Hebrón i Arnau de Vilanova) i l'Institut Català d'Oncologia, s'han creat les ICO-ICS Praxis amb l'objectiu de tenir una eina de treball comú entre ambdues institucions per tal de revisar l'evidència científica per assolir els millors resultats en el tractament i assegurar l'equitat terapèutica entre els pacients tractats als diversos centres que componen la Xarxa Oncològica de Catalunya.
Per qualsevol comentari o suggeriment de les ICOpraxis podeu posar-vos en contacte a través del correu electrònic: [EMAIL]
Un estil de vida saludable redueix significativament el risc de desenvolupar un càncer, mentre que els hàbits nocius augmenten força les possibilitats de patir-ne un.
D'altra banda, el diagnòstic d'un tumor en estadis inicials permet un tractament menys agressiu i augmenta significativament les possibilitats de curació.
Per això, l'ICO col·labora amb els diferents programes de detecció precoç que impulsa el Departament de Salut i disposa del Programa de Consell Genètic amb més volum d'activitat de l'Estat espanyol.
Informació detallada dels tractaments
Per cadascun dels tractaments de l'Institut Català d'Oncologia es mostra la informació següent:
• Qui és el responsable del tractament de les dades
• Amb quina finalitat tractem les dades
• Durant quant de temps conservarem les dades
• Quina és la legitimació per al tractament de les dades
• Quins són els drets de les persones interessades i com es poden exercir
• Quines vies de reclamació hi ha
Teniu dret a obtenir informació sobre si a l'Institut Català d'Oncologia estem tractant dades personals que us concerneixen, o no.
Podeu exercir els vostres drets d'accés, rectificació, supressió, oposició al tractament i sol·licitud de limitació, adreçant una sol·licitud en suport paper a l'Institut Català Oncologia.
L'Hospitalet de Llobregat 08908) o, en format electrònic, mitjançant petició a l'adreça de correu electrònic: [EMAIL] Heu d'indicar clarament a la vostra sol·licitud quin o quins drets exerciu.
L'Institut Català d'Oncologia està duent les actuacions necessàries per incorporar-les al més aviat possible i per tal de garantir en tot moment l'exercici dels drets dels ciutadans en l'àmbit de la protecció de les seves dades personals.
Amb l'objectiu d'oferir-vos una atenció més segura i contribuir en la prevenció i la reducció d' errors que es poden produir en la vostra atenció, us proporcionem consells per tal que participeu activament en les decisions sobre la vostre salut conjuntament amb el vostre equip assistencial.
Llegiu i compartiu-los amb els vostres familiars i amics.
Entre tots aconseguirem una atenció més segura!
Català d'Oncologia és un centre públic del Servei Català de la Salut.
Per visitar-se a la nostra institució, heu de ser:
- Enviat pel vostre metge de capçalera o l'especialista de l'ambulatori
- Enviat per un especialista o des del servei d'urgències de l'hospital
- Enviat des d'un hospital comarcal de la nostra àrea de referència
- A la primera visita heu de portar tots aquells documents relacionats
amb la vostra malaltia i altres problemes de salut que hagueu patit
anteriorment (analítiques, radiografies, TAC, biòpsies...)
- Si residiu en una altra Comunitat Autònoma i voleu visitar-vos al
nostre centre, el Servei de Salut de la vostra Comunitat Autònoma ha
d'autoritzar la vostra assistència al nostre centre.
- També heu de portar el DNI i la targeta sanitària del CatSalut.
- Si teniu un altra tipus d'assegurança mèdica, heu de portar l'autorització corresponent per a la vostra atenció.
A l'ICO ens preocupa la persona en el seu conjunt.
activitat s'orienta a tenir cura del pacient i dels seus familiars
durant tot el procés de la malaltia.
Treballem des de la prevenció fins a les cures pal·liatives, passant pel
diagnòstic i el tractament, i disposem de serveis de suport psicològic,
de treball social, de fisioteràpia i d'educació sanitària.
Arribareu a l'ICO per confirmar o per descartar l'existència d'un tumor o
per iniciar el tractament en cas que ja hagueu estat diagnosticat.
nostres professionals us informaran en tot moment dels passos que cal
No dubteu a adreçar-vos a ells si hi ha alguna cosa
que tindreu assignat un metge responsable del vostre cas, normalment un
grup més ampli de professionals vetllarà perquè rebeu el millor
Aquest grup de professionals treballen en equip i
En algun moment, doncs, us pot atendre un
D'altra banda, l'ICO és un hospital
obtenir informació bàsica d'acollida de cadascún dels centres.
Els usuaris dels serveis de salut tenen drets, però també tenen deures, que cal que coneguin tant els mateixos ciutadans i ciutadanes com els professionals sanitaris.
El Departament de Salut de la Generalitat de Catalunya disposa d'una carta de drets i deures dels ciutadans i ciutadanes en relació amb la salut i l'atenció sanitària.
Podeu consultar-la clicant a l'enllaç.
Els professionals de l'ICO donem molta importància a la informació mèdica.
Tal com estipula la legislació vigent, el pacient és el propietari de la seva informació i té dret a ser informat, però també té dret a no ser informat si així ho vol, decisió que ha de comunicar al metge.
Com a titular de la informació relacionada amb la vostra salut i evolució, haureu d'indicar al vostre metge qui pot accedir a aquesta informació, a part de vostè, per evitar situacions que creïn conflictes (no desitjades per ningú).
Mai no es facilitarà informació sobre el vostre procés assistencial per telèfon.
Si necessiteu un informe mèdic, sol·liciteu-lo al personal administratiu de la consulta.
Les voluntats anticipades són instruccions que doneu al vostre metge o equip assistencial, on feu constar quin tipus d'atenció mèdica desitgeu rebre al final de la vida i on podeu designar la persona que us representarà en cas que no pugueu expressar les decisions que us afecten.
Qualsevol persona major d'edat i amb plenes capacitats.
Valors personals per tal d'ajudar i orientar els metges en el moment de prendre decisions clíniques.
La decisió respecte a la donació d'òrgans o del cos.
El nomenament del vostre representant, que actuarà com a interlocutor amb l'equip assistencial.
És fonamental que l'elaboreu amb el vostre metge de referència.
Trobareu més informació sobre el tema al document adjunt.
Si sou fumador i comenceu a pensar que les conseqüències del tabac són molt serioses, conviviu amb nens o adolescents i els esteu perjudicant amb el fum ambiental del tabac, o vostè o algun familiar esteu ingressats a l'ICO...
- Podreu saber quines són les situacions que us impulsen a fumar i el vostre grau de dependència.
- Podreu conèixer la veritable composició de cigarretes.
- Podreu obtenir informació fiable sobre les conseqüències a curt i llarg termini del consum de tabac.
Consulteu aquí el calendari de sessions informatives de l'any 2018
Voleu saber per què fumeu... i com podeu deixar-ho?
Existeixen diversos elements que ens poden ajudar a tenir cura de nosaltres mateixos i que influeixen en la nostra qualitat de vida mentre es conviu amb el càncer i el seu tractament, tant pel que fa a aspectes físics, emocionals i psicosocials, com pel que fa als aspectes de tipus més pràctic per a la vida diària.
L'ICO organitza periòdicament sessions informatives i tallers.
Podeu consultar-los a l'apartat "Sessions informatives" del lloc web.
També disposa de més informació i de recomanacions al Canal Càncer del Departament de Salut de la Generalitat de Catalunya.
Blog sobre la ciència de la prevenció del càncer
Els ciutadans tenen dret a obtenir una segona opinió mèdica sobre la seva malaltia, tal com garanteix el decret 125/2007 del Parlament de Catalunya.
La segona opinió mèdica és l'avaluació clínica realitzada a partir de la informació mèdica procedent d'un metge especialista, que consta de l'estudi diagnòstic i de la proposta de tractament.
Podeu trobar-ne més informació a l'enllaç.
L'Institut Català d'Oncologia (ICO) és un dels centres de referència per realitzar una segona opinió mèdica en cas de malaltia oncològica.
Qualsevol persona assegurada pel sistema sanitari català (Servei Català de la Salut) que es visiti a un hospital de la xarxa pública catalana i que pateixi una malaltia oncològica pot demanar una segona opinió mèdica al nostre centre.
El pacient ha de tenir un diagnòstic confirmat de malaltia oncològica i una proposta de tractament del seu especialista o equip oncològic.
Per sol·licitar una segona opinió mèdica al nostre centre, el pacient s'ha de dirigir a la Unitat d'Atenció al Ciutadà de l'hospital on es visita, on l'informaran del procediment administratiu requerit i l'ajudaran a tramitar la sol·licitud.
La Unitat d'Atenció al Ciutadà de l'hospital on es visita el pacient s'encarregarà de recopilar la informació necessària (informe d'assistència mèdica, altra documentació pertinent) i d'enviar-la d'acord amb el procediment administratiu establert.
L'avaluació mèdica es realitzarà sense programar visita presencial ni exploracions complementàries.
S'enviarà un informe de resposta de segona opinió mèdica al sol·licitant i al seu hospital de referència.
En cas que no hi hagi prou informació, s'indicarà a l'informe.
La visita presencial per a la segona opinió mèdica es realitzarà d'acord amb el criteri de l'especialista que ha de fer l'avaluació.
En cas que la segona opinió mèdica coincideixi amb el diagnòstic i/o tractament inicials, es continuarà rebent l'assistència sanitària al centre on el pacient es visita normalment.
Per contra, si la segona opinió mèdica ofereix un diagnòstic i/o tractament diferents i el pacient opta per aquesta opció, l'assistència sanitària es podrà rebre tant al centre que atén al pacient normalment –si està disposat a fer-ho–, com a l'ICO.
Unitat d'Atenció al Ciutadà, situada a la primera planta de l'edifici principal de l'Hospital Duran i Reynals
Telèfon: 932 607 780 (disposa de contestador automàtic)
Unitat d'Atenció al Ciutadà, situada al soterrani de l'edifici ICO a l'Hospital Doctor Josep Trueta
Horari: de 8.00 a 15.00 hores de dilluns a divendres (no festius)
Telèfon: 972 222 158 (disposa de contestador automàtic)
Unitat d'Atenció al Ciutadà, situada a la 3a planta de l'edifici de Maternal de l'Hospital Universitari Germans Trias i Pujol
Horari: de 9.00 a 15.00 hores de dilluns a divendres (no festius)
L'Institut Català d'Oncologia treballa per a que els seus tres centres siguin completament lliures de fum del tabac, tant a l'interior dels edificis com tot el recinte exterior de l'hospital.
Seguint les recomanacions de la Xarxa Catalana d'Hospitals sense Fum realitzem activitats per minimitzar l'impacte que l'epidèmia del tabac causa en els seus treballadors, pacients i visitants.
Els objectius principals de l'ICO sense fum són:
- conscienciar de l'impacte sobre la salut del consum de tabac
- reduir el consum de tabac entre professionals i usuaris
- aconseguir un recinte sanitari completament lliure de fum per tal de gaudir d'un entorn saludable
- Consulta de deshabituació per a pacients ingressats i familiars (i per als treballadors de l'ICO)*.
- Taller motivacional mensual per deixar de fumar.*
- Enquestes sobre tabaquisme i mesura del fum ambiental del tabac a edificis i exteriors
- Celebració del Dia Mundial sense Fum (31 de maig)**
- Formació dels professionals per aconsellar i tractar els pacients que volen deixar de fumar**
Contacte: 93 2607147 (Unitat de Control del Tabaquisme)
Contacte 93 2607357 (Unitat de Control del Tabaquisme)